
For Skovgaard Alsig Advokater Advokatanpartsselskab, cvr.nr. 38664336

Skovgaard Alsig Advokater Advokatanpartsselskabs (i det følgende Skovgaard Alsig Advokater) forretningsbetingelser gælder for den juridiske bistand og de ydelser, som Skovgaard Alsig Advokater leverer til klienten, medmindre andet er aftalt.

1. Udførelsen af opgaven og inte-
ressekonlikt

Skovgaard Alsig Advokater og klienten aftaler løbende den juridiske bistand/ydelse og omfanget af hver opgave samt klientens og andres medvirken og ydelser.

Skovgaard Alsig Advokater forpligter sig til over for klienten til at yde kvalificeret juridisk bistand, der leveres til aftalt tid og i aftalt omfang. 

Alle opgaver udføres i overensstemmelse med retsplejeloven og de advokatetiske regler.

Alle Skovgaard Alsig Advokaters advokater er beskikket af Civilstyrelsen.

Ved modtagelse af en sag undersøges det om der foreligger interessekonflikter. I givet fald vil der ske henvisning til en anden advokat. Skovgaard Alsig Advokater har udarbejdet interne regler for forebyggelse af interessekonflikter.

Skovgaard Alsig Advokater er underlagt hvidvasklovens regler om forebyggende foranstaltninger mod hvidvask og finansiering af terrorisme, hvilket indebærer at vi i visse klientforhold skal indhente identitetsoplysninger på klienten. Identitetsoplysningerne opbevares i henhold til de til enhver tid gældende regler i hvidvaskloven og reglerne om persondatabeskyttelse.


Sagens akter opbevares af Skovgaard Alsig Advokater i henhold til de til enhver tid gældende regler om persondatabeskyttelse. Ved den enkelte sag tilbageleveres originale dokumenter, medmindre andet aftales med klienten. Ophavsretten og alle andre immaterielle rettigheder til det skriftlige materiale, som Skovgaard Alsig Advokater leverer til klienten i forbindelse med sagen, tilhører Skovgaard Alsig Advokater, medmindre andet er aftalt. Klienten får de nødvendige rettigheder til at bruge det skriftlige materiale som Skovgaard Alsig leverer.

2. Fortrolighed

Skovgaard Alsig Advokater behandler alle oplysninger modtaget af klienten eller om klienten fortroligt. Alle medarbejdere hos Skovgaard Alsig Advokater har tavshedspligt.

3. Honorar, depositum og betaling.

Skovgaard Alsig Advokater fastsætter honoraret med udgangspunkt i arbejdets omfang, værdien af den ydede bistand, det ansvar der er forbundet med opgaven, den interesse sagen repræsenterer for klienten, sagens kompleksitet, graden af specialistviden, tidspres (herunder arbejde udenfor normal arbejdstid) og sagens udfald.

Ved opgavens påbegyndelse vil Skovgaard Alsig Advokater oplyse klienten om honorarets forventede størrelse. Hvis honoraret ikke kan oplyses, vil den måde honoraret beregnes på blive oplyst, herunder timepris. Hvis Skovgaard Alsig Advokater opdager at honoraret ikke kan holdes inden for det oplyste honorar, skal klienten orienteres herom snarest muligt.

I retssager udgør Skovgaard Alsig Advokaters honorar mindst det beløb, som tillægges klienten i sagsomkostninger.

Klienten betaler alle omkostninger og udlæg i forbindelse med sagen, herunder tinglysningsafgift og større kopierings- og forsendelsesudgifter.

Fakturering sker som udgangspunkt månedsvis medmindre andet aftales eller er hensigtsmæssigt og senest ved opgavens afslutning.

Medmindre andet aftales opkræver Skovgaard Alsig Advokater et depositum. Størrelsen heraf fastlægges af Skovgaard Alsig Advokater svarende til en passende størrelse i forhold til opgaven. Hvis der opkræves depositum, igangsættes udførelsen af opgaven først, når depositum er indbetalt. Depositum behandles i overensstemmelse med Advokatsamfundets regler om betroede midler.

Betalingsbetingelserne er netto 14 dage fra fakturadato. Ved forsinket betaling beregnes renter i henhold til renteloven.

Klientmidler forvaltes efter Advokatsamfundets regler og indsættes på Skovgaard Alsig Advokaters klientkonto hos vores bankforbindelse. Eventuelle tilskrevne renter tilfalder klienten i overensstemmelse med Advokatsamfundets regler herom. Såfremt der oprettes en separat klientkonto, betaler klienten eventuelle renter der debiteres den separate klientkonto ved forretning med negativ rentesats og eventuelle gebyrer der opkræves af banken i forbindelse med den separate klientkonto. Indeståender på klientkonti har et loft på EUR 100.000. Loftet omfatter kundens egne indeståender på egne konti, separate klientkonti og samleklientkonto. Skovgaard Alsig Advokater påtager sig intet ansvar for en klients tab som følge af bankens økonomiske sammenbrud.

4. Ansvar og forsikring.

Skovgaard Alsig Advokater er ansvarlige for den juridiske bistand i overensstemmelse med dansk rets almindelige regler og er ansvarsforsikret i et anerkendt forsikringsselskab. Ansvarsforsikringen dækker al advokatvirksomhed, uanset hvor advokatvirksomheden udføres.

Skovgaard Alsig Advokater har stillet garanti hos HDI Global Specialty SE, Danmark, jf. de advokatetiske regler, art. 21, nr. 5.

Ansvaret for den leverede ydelse er dog for såvel Skovgaard Alsig Advokater, den/de til enhver tid værende indehaver/indehavere og medarbejdere, begrænset til forsikringens dækningsmaksimum. Skovgaard Alsig Advokaters, dets partnere, indehavere og medarbejdere er ikke ansvarlige for indirekte tab eller følgeskader, herunder driftstab, tab af data, mistet fortjeneste, goodwill m.v.

Skovgaard Alsig Advokater er ikke ansvarlig for eventuelle fejl begået af underleverandører, som Skovgaard Alsig Advokater efter aftale med klienten har overladt dele af opgavens løsning til.

5. Lovvalg og værneting.

Tvister om Skovgaard Alsig Advokaters juridiske bistand og ydelser er underlagt dansk ret. Tvister indbringes for Københavns Byret. Der er også mulighed for at klage over salær og/eller adfærd til Advokatnævnet, Kronprinsessegade 28, 1306 København K eller via e-mail klagesagsafdelingen@advokatsamfundet.dk.

Nærværende forretningsbetingelser går forud for vores klienters forretningsvilkår, medmindre andet er skriftligt aftalt med klienten.

